Ջուլիան Շնաբել

Ջուլիան Շնաբել (, , ԱՄՆ), ամերիկացի կինոռեժիսոր, սցենարիստ և նկարիչ։

Դեռ պատանեկան տարիքում ընտանիքի հետ տեղափոխվել է Բրաունսվիլ, Թեքսաս։ 1973 թ. գեղարվեստի բակալավրի կոչում է ստացել Հյուսթոնի համալսարանում, որն ավարտելուց հետո դիմում է ներկայացրել Նյու Յորքի Ամերիկյան արվեստի Ուիթնի թանգարանի անկախ ուսումնական ծրագրին։ Դիմումին կից կար հացի երկու կտորի արանքում սենդվիչի նման դրված նրա աշխատանքի լուսապատկերը։ Շնաբելին իսկույն ընդունեցին։ Մաքառելով արվեստի աշխարհում՝ բուֆետի խոհարար է աշխատել և հաճախել Max's Kansas City ռեստորան-գիշերային ակումբը՝ միաժամանակ աշխատելով իր գործերի վրա։ 1975 թ. բացվել է նրա առաջին անհատական ցուցահանդեսը Հյուսթոնի Ժամանակակից արվեստի թանգարանում։ Նկարչի գործունեությանը զուգահեռ՝ նկարահանել է երեք ֆիլմ, որոնց սցենարի հեղինակն է. «Բասկիա». կենսագրական ժապավեն նկարիչ Ժան-Միշել Բասկիայի մասին, «Քանի դեռ գիշերը չի իջել»` կուբացի բանաստեղծ Ռեյնալդո Արենասի ինքնակենսագրական գրքի էկրանացումը, որի պրոդյուսերն է նաև, «Սկաֆանդրը և թիթեռը»` Ժան-Դոմինիկ Բոբիի հուշագրության կինոտարբերակը։

 Ֆիլմագրություն 
 1996 - Բասկիա
 2000 - Քանի դեռ գիշերը չի իջել
 2007 - Սկաֆանդրը և թիթեռը
 2007 - Բեռլին (վավերագրական)
 2010 - Միռալ

 Մրցանակներ 
200px|մինի|Ռուլա Ջեբեռեալը (ձախից), Ջուլիան Շնաբելը և Ֆրեյդա Պինտոն (աջից) «Միռալ» ֆիլմի պրեմիերային (2010 թվականի հոկտեմբեր)
 2007 - «Կաննի կինոփառատոն» լավագույն ռեժիսոր
 2008 - «Ոսկե Գլոբուս» լավագույն ռեժիսոր

 Ծանոթագրություններ 

Կատեգորիա:Նյու Յորք քաղաքում ծնվածներ
Կատեգորիա:Ամերիկացի սցենարիստներ
Կատեգորիա:Ամերիկացի ռեժիսորներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի կինոռեժիսորներ
Կատեգորիա:Ամերիկացի նկարիչներ
Կատեգորիա:Արվեստի և գրականության ամերիկյան ակադեմիայի անդամներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի լուսանկարիչներ
Կատեգորիա:Ամերիկացի կինոսցենարիստներ
Կատեգորիա:Ամերիկացի ժամանակակից արվեստագետներ